Tanjong Rhun metroasema

Tanjong Rhu on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2016, ja se avattiin osana linjan neljättä vaihetta 23. kesäkuuta 2024. Asema sijaitsee Tanjong Rhu Roadin ja Tanjong Rhu Placen risteyksessä, ja palvelee lähistöllä olevia kerrostaloja, kuten Pebble Bayta ja Casuarina Covea. Muita ympäröiviä maamerkkejä ovat Tanjong Rhu Lookout Tower, The Kallang ja Tanjong Rhu Foot Bridge. Aseman oli tarkoitus avautua vuonna 2023, mutta koronaviruspandemian vuoksi sen avaamista siirrettiin vuoteen 2024. Historia 15. elokuuta 2014 Land Transport Authority (LTA) ilmoitti, että Tanjong Rhun asema rakennetaan osaksi Thomson–East Coast Linea (TEL). Asema kerrottiin rakennettavan osana linjan neljättä vaihetta (TEL4), joka koostuisi kahdeksasta asemasta Gardens by the Bayn ja Bayshoren välillä. Tanjong Rhun aseman suunnittelu ja rakentamissopimus myönnettiin Bachy Soletanche Singapore Pte Ltd:n ja Wai Fong Construction Pte Ltd:n väliselle yhteisyritykselle tammikuussa 2016. Sopimukseen sisältyi 1 kilometrin pituisten Cut & cover tunnelien rakentaminen sekä sähköasema. Rakentaminen alkoi vuonna 2016, ja sen oli suunniteltu valmistuvan vuonna 2023. COVID-19-pandemian aiheuttamien rakennusrajoitusten vuoksi TEL4:n valmistumispäivää siirrettiin vuoteen 2024. 5. maaliskuuta 2024 LTA ilmoitti, että asema avautuu 23. kesäkuuta samana vuonna. Neljännen vaiheen asemille järjestettiin avoimet ovet 21. kesäkuuta. Lähteet